ভূমা শোভা নাগি রেড্ডি

**ভূমা শোভা নাগি রেড্ডি** (১৬ ডিসেম্বর ১৯৬৮ – ২৪ এপ্রিল ২০১৪) ছিলেন ভারতের অন্ধ্র প্রদেশের একজন ভারতীয় রাজনীতিবিদ। তিনি ২০১২ সাল পর্যন্ত চারবার অন্ধ্র প্রদেশের বিধানসভায় আল্লাগড্ডা নির্বাচনী এলাকার প্রতিনিধিত্ব করেছিলেন। এরপর তিনি তাঁর দলের রাজনৈতিক অস্থিরতার কারণে পদত্যাগ করেন। তিনি অন্ধ্র প্রদেশ রাজ্য সড়ক পরিবহন কর্পোরেশনের (এপিএসআরটিসি) চেয়ারপারসন হিসেবে দায়িত্ব পালন করেন এবং প্রজারাজ্যম দলের মুখপাত্র ছিলেন, পূর্বে তিনি তেলুগু দেশম পার্টির সাধারণ সম্পাদক এবং রাজ্য কমিটির সদস্যও ছিলেন। ২০১২ সালে, তিনি প্রজারাজ্যম দল ত্যাগ করেন এবং নবগঠিত ওয়াইএসআর কংগ্রেসে যোগ দেন। তাঁর স্বামী ভূমা নাগি রেড্ডিও একজন রাজনীতিবিদ ছিলেন যিনি দুবার বিধানসভার সদস্য এবং তিনবার সংসদ সদস্য হিসেবে দায়িত্ব পালন করেছিলেন।

## প্রাথমিক জীবন
শোভা নাগিরেড্ডি ছিলেন এস ভি সুব্বা রেড্ডির ছোট মেয়ে এবং অন্ধ্রপ্রদেশের রাজনীতিবিদ ও প্রাক্তন মন্ত্রী নাগরথাম্মার বোন। তিনি অন্ধ্রপ্রদেশের কুর্নুলের আল্লাগড্ডায় জন্মগ্রহণ করেন এবং সেখানেই তিনি ইন্টারমিডিয়েট পর্যন্ত পড়াশোনা করেন। তাঁর বড় ভাই এস ভি মোহন রেড্ডিও একজন রাজনীতিবিদ এবং তাঁর দেবর হলেন রামচন্দ্র রেড্ডি।

## রাজনৈতিক জীবন
শোভা নাগিরেড্ডি ১৯৯৬ সালে রাজনীতিতে সক্রিয়ভাবে জড়িত হন, তার আগে তিনি একজন গৃহিণী ছিলেন। তাঁর স্বামী, ভূমা নাগিরেড্ডি, সংসদ সদস্য নির্বাচিত হয়েছিলেন এবং তাই তিনি অন্ধ্রপ্রদেশ বিধানসভার  আল্লাগড্ডা নির্বাচনী এলাকার সদস্য পদ থেকে পদত্যাগ করেন। তেলুগু দেশম পার্টির প্রার্থী হিসেবে লড়াই করে শোভা বিধানসভার এই ফাঁকা আসনটিতে নির্বাচিত হন। তিনি টানা চারবার রাজ্য বিধানসভায় নির্বাচিত হন। তিনি অন্ধ্রপ্রদেশের একমাত্র মহিলা যিনি তাঁর বাবার সাথে টানা দুইবারের বিধায়ক ছিলেন।

২০০৪ সালে, তিনি নান্দিয়াল লোকসভা আসনে প্রতিদ্বন্দ্বিতা করেন এবং পরাজিত হন। ২০০৮ সালে, তিনি এবং তাঁর স্বামী নবগঠিত প্রজারাজ্যম দলে (পিআরপি) যোগ দেন।

২০১১ সালে, *পিআরপি* এবং *আইএনসি-*র  একত্রীকরণ হওয়ার পর, শোভা ওয়াইএসআর কংগ্রেস দলে যোগ দেন।

শোভা নাগিরেড্ডি মরণোত্তরভাবে আল্লাগড্ডা রাজ্য বিধানসভা কেন্দ্র থেকে জয়ী হন, যেখানে তিনি ২০১৪ সালের ৭ই মে অনুষ্ঠিত রাজ্য নির্বাচনে ওয়াইএসআর কংগ্রেস প্রার্থী হিসেবে প্রতিদ্বন্দ্বিতা করেছিলেন। তাঁর আকস্মিক মৃত্যুর কয়েকদিন পরেই উপনির্বাচনের তারিখ ঘোষণা করা হয়। অন্ধ্রপ্রদেশ বিধানসভা বিভক্ত হওয়ার পর আল্লাগড্ডা বিধানসভা কেন্দ্রটি সীমা অন্ধ্রের প্রথম নির্বাচনী জনাদেশ পায়।

## ব্যক্তিগত জীবন
ডান|থাম্ব|শোভা নাগি রেড্ডি তাঁর স্বামী ভূমা নাগি রেড্ডির সাথে
শোভা ১৯৮৬ সালে ভূমা নাগিরেড্ডিকে বিয়ে করেন এবং এই দম্পতির তিনটি সন্তান রয়েছে: ভূমা আখিলা প্রিয়া সহ দুই মেয়ে এবং এক ছেলে।

## মৃত্যু
২০১৪ সালের ২৩শে এপ্রিলের শেষ প্রহরে, গুবাগুন্ডাম মেট্টার কাছে শোভা যে এসইউভিতে (মিতসুবিশি আউটল্যাণ্ডার) ভ্রমণ করছিলেন তা উল্টে যায়। আসন্ন ২০১৪ সালের বিধানসভা নির্বাচনের প্রচারণা শেষে তিনি ফিরছিলেন। কয়েক ঘন্টা পরে, তিনি হায়দ্রাবাদের কেয়ার হাসপাতালে চিকিৎসাধীন অবস্থায় মারা যান। তাঁর বয়স হয়েছিল ৪৫ বছর। তাঁর স্বামী, যিনি তাঁর মৃত্যু এবং দল পরিবর্তনের পর গুরুতর হতাশাগ্রস্ত হয়ে পড়েছিলেন, তিনি ২০১৭ সালের ১২ই মার্চ তারিখে মারা যান। তাঁদের তিন সন্তান রয়েছে।

## তথ্যসূত্র

বিষয়শ্রেণী:অন্ধ্রপ্রদেশ বিধানসভার সদস্য ২০১৪-২০১৯
বিষয়শ্রেণী:অন্ধ্রপ্রদেশ বিধানসভার সদস্য ২০০৯-২০১৪
বিষয়শ্রেণী:অন্ধ্রপ্রদেশ বিধানসভার সদস্য ১৯৯৯-২০০৪
বিষয়শ্রেণী:অন্ধ্রপ্রদেশ বিধানসভার নারী সদস্য
বিষয়শ্রেণী:ভারতে দুর্ঘটনাজনিত মৃত্যু
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:ভারতে সড়ক দুর্ঘটনায় মৃত্যু
বিষয়শ্রেণী:১৯৬৮-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:ওয়াইএসআর কংগ্রেস পার্টির রাজনীতিবিদ